Využívame súbory cookie tretích strán k vylepšenie našich služieb a zostavovanie anonymných analýz. Podľa predvoleného nastavenie sú povolené všetky súbory cookie. Súbory cookie si môžete sami povoliť alebo zakázať. Viac informácií pre nastavenie súborov cookie nájdete tu.OKZobraziť viac
Čím sú televízory dokonalejšie, tým osobnejší je náš vzťah s nimi. Z toho vychádza aj koncepcia vlastnej domovskej obrazovky "My Home Screen", ktorá umožňuje umiestniť všetko, čo máte radi, na jedno miesto.
Či už sa rozhodnete vytvoriť vlastný vzhľad obrazovky úplne od nuly alebo využijete jeden z predvolených formátov, zistíte, že intuitívne rozhranie zjednodušuje prepínanie medzi jednotlivými formátmi zábavy, ktoré máte radi – od obľúbených TV programov po všetky typy aplikácií, informácií a zábavy.
Vaša domovská obrazovka vám umožní rýchlo a jednoducho nájsť presne to, čo hľadáte. A pretože svoju osobnú domovskú obrazovku môžu mať nezávisle od seba až štyri osoby, nikdy nebudete musieť "blúdiť" v obľúbených položkách niekoho iného, aby ste sa dostali k hľadanému obsahu. Ten bude vždy tam, kde ho chcete mať.
Predvolené domovské obrazovky
Všetko v jednom: Predvolené domovské obrazovky sú postavené na trojici tém - TV, Životný štýl a Informácie - pričom každá z nich kladie dôraz na obsah a aplikácie, ktoré majú k danej téme najbližšie.
Napríklad, TV sekcia domovskej obrazovky poskytuje rýchly prístup k zoznamu televíznych programov. Sekcia Životný štýl zase prináša praktický obsah, ako sú správy o počasí a kalendáre. Sekcia Informácie je určená na prehliadanie webových stránok a využívanie sociálnych sietí.
Osobné domovské obrazovky
Vyjadrite svoje "ja": Každý člen domácnosti si môže vytvoriť svoju vlastnú, na mieru šitú domovskú obrazovku s obľúbeným obsahom. Môže ju vytvoriť úplne podľa svojich predstáv alebo pomocou predvolených formátov. A pretože vaše priority sa môžu kedykoľvek zmeniť, rovnako tak môžete jednoducho upraviť alebo nanovo usporiadať obsah na svojej domovskej obrazovke.
Obsah z celého sveta
Televízory Smart VIERA umožňujú oveľa viac ako len pozeranie televízie. Funkcia VIERA Connect "doručí" internetový obsah v 10 rôznych kategóriach priamo na veľkú obrazovku do vašej obývačky. Zostaňte v kontakte s priateľmi, požičiavajte si filmy alebo hrajte hry - všetko z pohodlia pohovky a bez potreby počítača.
VIERA Connect
Rovnako ako iné zariadenia, napríklad smartfóny alebo tablety, aj Smart VIERA je bránou do sveta aplikácií, softvéru a služieb, ktorých účelom je robiť náš život jednoduchším a zábavnejším. Bez ohľadu na to, či chcete hrať hry, sledovať správy alebo uskutočniť videohovor na druhý koniec sveta, vďaka funkcii VIERA Connect je toto všetko možné a zároveň príjemne jednoduché.
Funkcia Swipe & Share vám umožňuje bez námahy prenášať obsah, napríklad fotografie, videá a webové stránky zo smartfónu na veľkú obrazovku jednoduchým pohybom ruky. Rovnako ľahko si môžete tým istým spôsobom stiahnuť obsah z televízora. Jediné, čo potrebujete, je bezplatná aplikácia VIERA Remote App 2 na vašom mobilnom zariadení.
Takže, či už si chcete stiahnuť zaujímavý článok z internetového prehliadača televízora Smart VIERA a dočítať ho v spálni na poschodí, alebo preniesť fotografie a videá z vašej poslednej dovolenky zo smartfónu na obrazovku s vysokým rozlíšením 1080p HD, všetko môžete uskutočniť jediným pohybom ruky.
Preniesť a uložiť
Jeden prst na zdieľanie, dva prsty na uloženie. Nezáleží na tom, či ide o rodinnú fotografiu alebo video, recept z internetu alebo článok, ktorý si chcete prečítať neskôr. Všetko si môžete preniesť na pripojený USB pevný disk alebo priamo do smartfónu či iného podobného zariadenia.
Remote App 2.0
Televízory VIERA nepodporujú len zdieľanie obsahu s externými inteligentnými (smart) zariadeniami. Aplikácia VIERA Remote App 2 vám umožňuje používať tablet alebo telefón aj ako ovládač televízora, pričom jej intuitívne menu simuluje funkcie štandardného diaľkového ovládača a taktiež vám umožňuje spúšťať online aplikácie VIERA Connect alebo si prezerať webové stránky.
Diaľkové prehrávanie
Nová aplikácia VIERA Remote App 2 zmení váš tablet alebo telefón na praktický druhý displej, ktorý vám umožní kalibrovať obraz televízora alebo vyhľadávať obsah bez toho, aby sa vás na televíznej obrazovke "vyrušovalo" menu.
Spúšťač aplikácií
Aplikácia VIERA Remote App 2 umožňuje otvárať a prepínať aplikácie VIERA Connect pomocou smartfónu alebo tabletu. Pomocou svojho mobilného zariadenia môžete dokonca aj surfovať na internete priamo na veľkej obrazovke.
Chytrá kalibrace
Vďaka funkcii Swipe & Share nemusíte prerušiť svoj obľúbený program, ak chcete zmeniť nastavenia na televízore. Pomocou svojho mobilného zariadenia môžete jednoducho upraviť farby, jas, hlasitosť a iné nastavenia bez toho, aby vás na obrazovke "vyrušovalo" menu.
Dvojitý tuner
Dvojité HD tunery na nových televízoroch Smart VIERA otvárajú nové možnosti sledovania TV programov. Dva programy teraz môžete súčasne sledovať na rozdelenej obrazovke – napríklad, futbal naľavo a správy napravo.
Rovnako tak môžete súbežne sledovať jeden kanál a druhý nahrávať, prípadne sledovať svoj obľúbený program na obrazovke, zatiaľ čo streamujete iný obsah z televízora do smartfónu alebo tabletu.
Sledujte a nahrávajte
Ak máte k televízoru s dvojitým tunerom pripojený pevný USB disk, môžete jeden program nahrávať v čase, kedy na obrazovke sledujete iný. Dokonca môžete súčasne nahrávať dva kanály, aj keď ste mimo domova.
Sledujte a zdieľajte
Občas sa stáva, že sa doma neviete dohodnúť na tom, aký program budete sledovať. To však neznamená, že niekto z vás sa musí "obetovať". Smart VIERA vám umožňuje sledovať jeden kanál na televízore, zatiaľ čo iný môžete streamovať do smartfónu alebo tabletu. Rovnako tak môžete streamovať vysielanie z televízora do ďalšieho televízora VIERA v inej miestnosti.
Sledujte a prepínajte
Chcete sa pozrieť, aký program práve vysielajú na inom kanáli bez toho, aby ste premeškali čo i len chvíľku z toho, čo práve sledujete? Nahliadnite do programu prostredníctvom elektronického programového sprievodcu a na druhej obrazovke sa vám zobrazí náhľad ostatných vysielaných programov. Takto si svoje obľúbené relácie, filmy či seriály vychutnáte ešte viac.
Sledovanie dvoch programov
Mať dva tunery znamená, že môžete sledovať dva vysielané programy súčasne, jeden na ľavej strane a druhý na pravej strane obrazovky. Takto si môžete pozrieť výherné čísla lotérie bez toho, aby vám unikla napínavá scéna z práve sledovaného filmu.*
* Kanál môže obmedziť túto funkciu.
Hlasová interakcia a rozpoznávanie známych tvárí
Televízory Smart VIERA dokážu nielen rozpoznať vašu tvár pomocou zabudovanej kamery, ale zároveň aj porozumieť vášmu hlasu, vďaka čomu ich môžete ovládať prostredníctvom jednoduchých povelov hovorených do diaľkového ovládača. A pretože televízor Smart VIERA je navrhnutý tak, aby vám spríjemňoval život, bez problémov vám bude čítať aj obsah webových stránok.
Nezáleží na tom, či chcete rýchlo prejsť na domovskú obrazovku, prehliadať internet alebo nechať televízor, aby vám čítal správy, zatiaľ čo sa venujete domácim prácam. Pokojne sa spoľahnite na hlasovú interakciu a rozpoznávanie známych tvárí, ktoré nanovo určujú rolu televízora v našom každodennom živote.
Rozpoznávanie známych tvárí
Vždy, keď sa posadíte pred televízor Smart VIERA, jeho zabudovaná kamera rozpozná vašu tvár a okamžite zvolí vašu osobnú domovskú obrazovku. To znamená, že obľúbený obsah vás bude čakať presne tam, kde ho chcete mať.
Možnosti kamery
Kameru televízora Smart VIERA môžete používať aj na hovory cez Skype a ďalšie aplikácie. Týmto spôsobom môžete dokonca aj zanechať video odkaz na osobnej domovskej obrazovke iného užívateľa.
Hlavné hlasové povely
Nový Smart VIERA prináša úplné nové možnosti interakcie s televízorom. Ak chcete napríklad upraviť hlasitosť, prepnúť kanál alebo upraviť iné základné funkcie, stačí vysloviť svoje povely do diaľkového ovládača a televízor porozumie, čo má urobiť.*
* Táto funkcia nemusí byť dostupná vo vašom jazyku
Hlasom ovládané hľadanie na internete*
Prehliadanie internetu je teraz jednoduchšie ako kedykoľvek predtým. Stačí vysloviť hľadaný výraz do diaľkového ovládača a váš Smart VIERA sa postará o zvyšok – okamžite zobrazí požadované výsledky hľadania bez potreby ďalšieho klikania.*
* Táto funkcia nemusí byť dostupná vo vašom jazyku
Hlasový sprievodca
Hlasový sprievodca posúva význam slova "dostupnosť" na úplne novú úroveň. Táto funkcia bola vytvorená pre zrakovo postihnuté osoby, pričom nahlas vyslovuje názvy volených funkcií, aby ste mohli televízor jednoducho nastaviť bez potreby čítania menu.
Pozrite si nový Smart VIERA v akcii
Pozrite si krátke demo video a presvedčte sa, ako dokonale nový Smart VIERA zapadne do vášho života. Každý člen rodiny jednoducho a rýchlo získa presne to, čo od svojho televízora očakáva.
Objavte jednoduchosť My Home Screen
Toto krátke video vám ukáže, ako jednoducho a rýchlo sa na novom televízore Smart VIERA každý člen domácnosti dostane k svojmu obľúbenému obsahu.
Objavte jednoduchosť funkcie Swipe & Share
V tomto krátkom videu sa presvedčíte, aké jednoduché je prenášanie obsahu medzi televízorom Smart VIERA a vašimi mobilnými zariadeniami.
Dvojitý HD Tuner v akcii
Pozrite aké sú možnosti dvojitého HD Tuner na inštruktážnom videu
Pozrite si, ako funguje rozpoznávanie hlasu a tváre
V tomto krátkom videu sa presvedčíte, aké jednoduché je ovládať váš televízor Smart VIERA pomocou tváre a hlasu.
Pre informácie k "Ekodesign" a k nariadenie EU 642/2009 navštívte tieto stránky: www.ptc.panasonic.eu
Využívame súbory cookie tretích strán k vylepšenie našich služieb a zostavovanie anonymných analýz. Podľa predvoleného nastavenie sú povolené všetky súbory cookie. Súbory cookie si môžete sami povoliť alebo zakázať. Viac informácií pre nastavenie súborov cookie nájdete tu.OKZobraziť viac